Nyeste Skilderie af Kiøbenhavn, 1810-07-07
Bekjendtgjørelse. Directionen i Selskabet for Norges Vel opfylder herved en saare behagelig Pligt at bekjendtgjøre for Selskabets respective Medlemmer: at Hans Majestæt Kongen har, ved Reskript af 24de Marts d. A. til Finants-Collegiet, allernaadigst skienket 2000 Rdlr. strax, og 1000 Rdlr. aarlig som Bidrag til Selskabets Hensigters Fremme; ligesom Allerhøistsamme har allernaadigst behaget at tillægge Selskabet Navn af Det Kongelige Selskab for Norges Vel. - Directionen i det Kongelige Selskab for Norges Vel i Christiania den 12te April 1810. Friedrich P. 3. Hessen. Bech. S. Rasmusen. Rosted. L. Stoud Platou. J. Bull. Ped Anker. Rosenkrantz. H. Wedel-Jarlsberg. Følgende Fortælling om Selskabets Uddannelse, og Directionens Bestræbelser for samme vil ikke være Skilderiets Læsere ukierkommen: Saasnart Selskabet var organiseret, traadte Directionen for første Gang sammen Løverdagen den 3die Februar, d. A., og har siden regelmæssigen fortsat sine Samlinger hver fjortende Dag, eller som den i første Møde fastsatte hver anden Onsdag fra 14de Februar af regner. Allerede paa Directionen første Samlingsdag maatte den beklage Tabet af et blant sammes Medlemmer, nemlig den virksomme og fortjente Grosserer og Ridder John Collett, der samme Dags Morgen afgik ved Døden. J denne Mands Sted, og paa 4de Classes Vegne, har derfor Classens første Medcommissair Hr. Justitsraad og Præsident J. Bull ordentligviis deeltaget i Directionens Møder og Forhandlinger, hvorimod det blev udsat indtil første afholdende Generalforsamling at antage en 3die Forstander af Classen for Jagt, Fiskerie, Fædrift og Bie-Avl. - Ved samme Anledning bestemte Directionen: "at naar en af Med directeurerne enten formedelst Sygdom, Embedsforretninger, Bortreise eller andre gyldige Forhindringer ei kan personlig møde i Directions Samlingerne, da skal den udeblivende formaae en af Classens Medcommissairer, at møde i sit Sted. Directionen, der saaledes ordentligviis samledes hver anden Onsdag, har i alle dets Møder været sysselsat, deels med at fastsætte visse Bestemmelser, og Regler for at indføre Orden og Fasthed i Forretningernes Gang og Udførelse; deels med at overveie og afgive Erklæringer over de indsendte Planer og Forslag, deels med en temmelig vidtløftig Correspondence for at faae Selskabets Jndbydelsesplan og sammes Øiemeed kundgjorte over hele Norges Land, deels endelig med strax, saavidt muligt, at sætte Selskabets Kræfter i Virksomhed. Blant de flere Planer og Forslag i saa Henseende, antog Directionen det tillige for saare gavnligt, at udsætte fra hver Classe isærdeleshed een eller flere Præmier saavel for nye og nyttige Opdagelser, som for velskrevne Afhandlinger over opgivende Materier. - Efterat Præmiers Udsættelse altsaa var fastsat, deels for at erholde eller tilveiebringe nye Opdagelser, samt nøiere og rigtigere Kundskab om adskillige ei hidtil fuldkommen afgjorte eller tydeligt nok fremsatte Materier og Gjenstande, der angaae Fædrelandets Tarv, deels og for at erholde gavnrige og interessante Bidrag til de Skrifter, som Selskabet har vedtaget at ville udgive, og, hvorved det haaber efterhaanden ogsaa at kunne bidrage til Oplysningens Fremme i Norge, blev det paalagt hver Classe især, snarest muligt at indkomme med passende Præmie Forslag til Directionens nærmere Approbation. - Af disse saavel fra hver Classe som fra andre Selskabets Medlemmer indgivne Forslag gjorde Directionen et Udvalg, og blev enig om at antage og udsætte de herefter følgende Priisopgaver og Priisspørgsmaal med deres hosføiede Præmier, samt at fastsætte visse Bestemmelser med Hensyn til Præmiernes Æsk ning. - Directions-Bestemmelser. .Alle Priis=Afhandlinger skal være forfattede i Modersmaalet, og være portofrie indleverede til Directionen i det Kongelige Selskab for Norges Vel inden 1ste November d. A.,med mindre der til en eller anden Udarbeidelse tilstædes længere Tid, som da ved dette særegne Priisspørgsmaal vorder udtrykkeligen anført. 2. De indkommende Priis=Afhandlinger bedømmes af Forstanderne for den Classe, under hvilken Præmierne ere udsatte, eller af andre dertil mere kyndige Mænd blandt Selskabets Medlemmer, hvilke Censorer Directionen udnævner efter Forslag af Classens Bestyrere. 3. Enhver Priis-Afhandling, der indsendes, forsynes som sædvanlig med en forseglet Billet, hvori findes Forfatterens Navn, Stand og Opholdsted; tillige udmærkes den lukte Billet med samme Motto som der findes paa Afhandlingens Titel. 4. J en Generalforsamling enten paa Selskabets Stiftelsesdag, eller og i Januar Maaned i det paafølgende Aar, bekjendtgjøres, hvilke Afhandlinger Selskabet. har tilkjendt de for samme udsatte Præmier, hvorpaa de lukte Billetter aabnes, og Forfatternes Navne proclameres i Forsamlingen. 5. Angaaende Forlagsrettigheden til de indsendte og kronede Afhandlinger eller Skrifter, da vil Selskabet derom enes med Forfatterne, og tilstaae disse et passende Honorarium. 6. Saavel Selskabets Medlemmer som enhver anden kyndig Mand er berettiget til at concurrere, til de af Selskabet udsatte Præmier." Bekjendtgjørelse af de Præmier, som det Kongelige Selskab for Norges Vel udsætter for Aaret 180, eller i Selskabets første Aar. I. A. Den naturvidenskabelige Classe. I. En Præmie af 100 Rdlr. udsættes for den Afhandling, som giver den bedste Veiledning til at kjende og dyrke de indenlandske Foderurter. Afhandlingen maa tillige være oplyst med saa mange Tegninger, som maatte findes nødvendige. 2. En Præmie af 100 Rdlr. udsættes for den bedste Afhandling om Sop i Træebygninger eller paa Træe i andre Bygninger.